Tea Tammelaan

Tea Tammelaan (sündinud 23. märtsil 1964) on eesti sisearhitekt ja mööblikunstnik, kes on paistnud silma nii istmedisaini kui ka muuseumi- ja näitusekujundustega.

Ta lõpetas 1982. aastal Kohtla-Järve Laste Kunstikooli ja 1988. aastal Eesti NSV Riiklik Kunstiinstituudi sisearhitektuuri eriala.Sisearhitektuuri eriala lõpetajad, EKA (vaadatud 05.12.2017)

Instituudi lõpetamise järel oli ta mõne aasta vabakutseline, 1990–1994 töötas disainerina Tallinna Linnakujunduse Arendusbüroos, 1994–1997 oli taas vabakutseline ning 1997–2011 tegutses arhitektuuri- ja disainibüroos Laika, Belka & Strelka OÜ.Laika, Belka & Strelka OÜ disainibüroo Oma Maja/Äripäev (Digar), 2009Eesti ruumikujunduse "koerad tüdrukud" Pööning, 2017

Looming ja tunnustus 

Kunstikriitik Karin Pauluse hinnangul sai Tammelaan 1980. aastate lõpus ning 1990. aastate alguses tuntuks nn antidisainiga ehk veidrate torujalgadega toole meenutavate kunstiliste objektidega, hiljem aga kujundas "lavastuslikkust nõudvaid ruume", mille näideteks on Tartu Jaani kirik, Tartu Mänguasjamuuseum, Eesti Maanteemuuseum ja teaduskeskus Ahhaa.Karin Paulus Istumise arhetüüp Sirp, 08.05.2014 (vaadatud 05.12.2017)

2014. aastal toimunud juubelinäitusel "Taburet & 50" Eduard Vilde muuseumi Kastellaanimaja galeriis esitles Tammelaan taburette, mis olid Eesti esimesed tooted värvilisest puitmaterjalist ValchromatEesti esimesed Valchromatist tooted valmistas Tea Tammelaan oma juubelinäituseks Linnalegendid, 10.04.2014 (vaadatud 05.12.2017).

Tammelaan, Lepland ja Jürgenson on kujundanud muu hulgas A. H. Tammsaare muuseumi püsiekspositsiooni VargamäelLaika, Belka & Strelka sisearhitektid Eramu & Korter (vaadatud 05.12.2017).

 Tunnustus 

 1993 Eesti Sisearhitektide Liidu aastapreemia tooli "Idler" eest, mis koos Tammelaane analoogsete teostega domineeris Tallinna Panga sisekujundusesTea Tammelaan. Seat “Idler”. 1993 Eesti Tarbekunsti- ja Disainimuuseum (vaadatud 05.12.2017)
 1994 Kristjan Raua preemia
 2003 Tartu Jaani kiriku sisekujunduse võistluse võitja (disainibüroo Laika, Belka & Strelka (sisearhitektid Malle Jürgenson ja Tea Tammelaan ning kunstnik Krista Lepland))
 2005 Eesti Sisearhitektide Liidu aastapreemia Tartu Mänguasjamuuseumi eest (koos Krista Leplandi ja Malle Jürgensoniga)Mart Kalm Aasta parimad interjöörid Eesti Ekspress, 27.04.2005 (vaadatud 05.12.2017)
 2008 Eesti Sisearhitektide Liidu ühiskondliku interjööri aastapreemia (koos Malle Jürgensoni ja Krista Leplandiga)
 2014 Eesti muuseumide aastaauhind (Muuseumirott) Iloni Imedemaa püsinäituse kujundamise eestKaire Reiljan Iloni Imedemaa tuleb Rakverest koju Muuseumirotiga Lääne Elu, 30.01.2015 (vaadatud 05.12.2017)

Liikmesus
Tea Tammelaan on Eesti Sisearhitektide Liidu liige.

Viited

Välislingid
 Laika, Belka & Strelka sisearhitektid Eramu & Korter
 Karin Paulus Istumise arhetüüp Sirp, 8. mai 2014 
 Tiina Kolk Laulva revolutsiooni aja toolid Postimees, 16. jaanuar 2010
 Laika, Belka & Strelka OÜ disainibüroo Oma Maja / Äripäev (Digar), 2009
 Tiina Kolk 3 sisearhitekti ja 3 muuseumi Äripäev, 30. september 2005
 Vahemaandumine. Tea Tammelaan. ERR.ee, 27. detsember 1993 (sisustusarhitektuuri näitust Tallinna Kunstihoone galeriis tutvustav saade, režissöör Liina Kulles)

Kategooria:Eesti sisearhitektid
Kategooria:Eesti kunstnikud
Kategooria:Eesti Kunstiakadeemia vilistlased
Kategooria:Sündinud 1964